Milí priatelia,
opäť Vám prinášame niekoľko záberov z májových aktivít, ktoré realizujeme v Základnej škole v Zdobe pod záštitou Nadácia Volkswagen Slovakia. Tento mesiac sme sa zamerali na zopakovanie si toho čo sme sa naučili na predchádzajúcich prednáškach.
Šikovné detičky si najprv v skupinkách vyfarbili svoj kontajnerový kôš, ktorý sme pripevnili na flipchartovú tabuľu ako taký "ťaháčik" a pomocou neho vyhadzovali odpadky do separačných košov. Naše úsilie z predchádzajúcich prednášok sa vyplatilo, pretože detičky si veľmi dobre pamätali čo kde patrí. Samozrejme, kto nevedel, tak tomu poradili spolužiaci
Obľúbenou aktivitou bola ROMALKA a sedem trpaslíkov, z ktorej sa detičky veľmi tešili. Romalka stála pri hromade odpadkov a sledovala trpaslíkov, či vyhadzujú odpadky do toho správne zafarbeného koša. Ak boli šikovní, tak sa Romalka tešila, usmievala a všetci sme tlieskali Ak trpaslík vyhodil odpad do nesprávneho koša, tak Romalka začala plakať. Deťom sa táto aktivita veľmi páčila a "kostýmy" si v závere odniesli aj domov
Tešíme sa na ďalšie aktivity s našimi "separáčikmi"